പാലക്കാട്ട് ആയുര്വേദിക് സ്ഥാപനത്തിന്റെ മറവില് സമാന്തര ടെലഫോണ് എക്സ്ചേഞ്ച്: മുഖ്യപ്രതി പിടിയില് പാലക്കാട്: പാലക്കാട് സമാന്തര ടെലഫോണ് എക്സ്ചേഞ്ച് കേസിലെ മുഖ്യപ്രതി മൊയ്തീന്കോയ പിടിയില്. പാലക്കാട് നോര്ത്ത് പൊലീസാണ് കോഴിക്കോട് നിന്നും മൊയ്തീന്കോയയെ പിടികൂടിയത്. ഇയാളെ പാലക്കാട് എത്തിച്ചു. വൈദ്യപരിശോധനയ്ക്ക് ശേഷം കോടതിയില് ഹാജരാക്കും. അതിന് ശേഷം മേട്ടുപ്പാളയത്തെ ഷോപ്പില് എത്തിച്ച് തെളിവെടുക്കും. കോഴിക്കോട് സമാന്തര സമാന്തര എക്സ്ചേഞ്ച് നടത്തിയിരുന്നത് ഇയാളുടെ സഹോദരനാണ്.സമാന്തര എക്സ്ചേഞ്ചുകളുടെ മറവില് ദേശ വിരുദ്ധ പ്രവര്ത്തനം, ഹവാല, മയക്കുമരുന്ന് ഇടപാടുകള് നടന്നിരുന്നോ എന്നും പൊലീസ് അന്വേഷിക്കുന്നുണ്ട്. ഇന്നലെ വൈകിട്ട് കോഴിക്കോട് നിന്നാണ് പ്രതിയെ അറസ്റ്റ് ചെയ്തിരുന്നത്. പ്രതിപറയുന്ന പല കാര്യത്തിലും അവ്യക്തത നിലനില്ക്കുന്നുണ്ടെന്ന് പാലക്കാട് ഡിവൈഎസ്പി ഹരിദാസ് മാധ്യമങ്ങളോട് പറഞ്ഞു. തീവ്രവാദ ബന്ധമടക്കമുള്ള കാര്യങ്ങളില് സൈബര് ഫോറന്സിക്ക് റിപ്പോര്ട്ട് വന്നതിന് ശേഷം മാത്രമേ പറയാനാകൂ എന്നും അദ്ദേഹം കൂട്ടിച്ചേര്ത്തു. സമാന്തര ടെലഫോണ് എക്സ്ചേഞ്ച്: പോപ്പുലര് ഫ്രണ്ടിന്റെ രണ്ട് നോട്ടീസുകള് കണ്ടെത്തി എന്താണ് സമാന്തര ടെലിഫോണ് എക്സേഞ്ച് ഇത് എത്രത്തോളം അപകടകരം.! സെപ്റ്റംബര് 14 ന് രാത്രിയാണ് പാലക്കാട് മേട്ടുപ്പാളയം സ്ട്രീറ്റിലെ ഷോപ്പിംഗ് കോംപ്ലക്സിലെ കടമുറിയില് സമാന്തര ടെലഫോണ് എക്സ്ചേഞ്ച് നടത്തിവന്നത് പൊലീസ് കണ്ടെത്തുന്നത്. തുടര്ന്ന് നടത്തിയ അന്വേഷണമാണ് പ്രതിയിലേക്കെത്തിയത്. മൊയ്തീന് കോയ കഴിഞ്ഞ എട്ട് വര്ഷമായി മേട്ടുപ്പാളയം സ്ട്രീറ്റില് കീര്ത്തി ആയുര്വേദിക് എന്ന സ്ഥാപനം നടത്തിവരികയായിരുന്നു. സ്ഥാപനത്തിന്റെ പേരില് 200 ഓളം സിം കാര്ഡുകളാണ് ഇയാള് എടുത്തിട്ടുള്ളത്. ഇന്റര് നാഷ്ണല് ഫോണ്കോളുകള് എസ് ടിഡി കോളുകളാക്കി മാറ്റം വരുത്തി സാമ്ബത്തിക ലാഭം കൈവരിക്കലാണ് ഇയാളുടെ രീതി. ഇയാളെ നാട്ടുകാര് ബിഎസ്എന്എല് കോയ എന്നാണ് വിളിച്ചിരുന്നത്. മൊയ്തീന് കോയയുടെ മകന് ഷറഫുദ്ദീന് ചേവായൂര് പോലീസ് സ്റ്റേഷനിലും, സഹോദരന് ഷബീറിന് കോഴിക്കോട് പോലീസ് സ്റ്റേഷനിലും സമാന രീതിയിലുള്ള കുറ്റകൃത്യം ചെയ്തതിന് കേസുകള് നിലവിലുണ്ട്. മൊയ്തീന് കോയ ക്കെതിരെ 2 മാസം മുമ്ബ് മലപ്പുറം പൊലീസ് കേസ്സ് രജിസ്റ്റര് ചെയ്തിരുന്നു. തുടര്ന്ന് ഒളിവില് കഴിയവേയാണ് പാലക്കാട് പൊലീസിന്റെ പിടിയിലായത്. പൊലീസ് കൂടുതല് അന്വേഷണം നടത്തിവരുകയാണ്. സമാന്തരഎക്സ്ചേഞ്ച് മലപ്പുറത്ത് പിടിയിലായ ആളിന്റെ അക്കൗണ്ടിലെത്തിയത് ലക്ഷങ്ങള്,പാലക്കാട്ടെ അന്വേഷണവും തുടരുന്നു കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona